Alex Mitriță: "E cel mai bun sezon al meu!" Ce a spus despre meciul cu Rapid
Oltenii au primit vizita giuleștenilor pe "Ion Oblemenco", în etapa cu numărul 29 din sezonul regular al Superligii României. La finele celor 90 de minute, cele două cluburi au împărțit punctele.
Alex Mitriță: "E cel mai bun sezon al meu!" Ce a spus despre meciul cu Rapid
Alex Mitriță a vorbit după meci și a ținut să evidențieze faptul că a evoluat cu o problemă la aductor. De asemenea, fotbalistul Universității Craiova a scos în lumină că e bucuros că reușește să marcheze și că se află la cel mai bun sezon al său.
"Sunt bucuros pentru aceste reușite, e cel mai bun sezon al meu. Vă dați seama, ne doream să fim și mai sus. Dar, muncim până la capăt. Sper să adunăm cât mai multe puncte.
Nu m-am simțit bine încă de la meciul cu Petrolul. Am tras de mine. Am o problemă la aductor.
La fiecare meci suntem pregătiți. Plecăm cu gândul să câștigăm, să dominăm meciul. Am mare încredere în echipă că vom face un rezultat bun (n.r. vs. FCU Craiova).
Noi suntem într-un moment bun, chiar dacă în această seară am luat doar un punct. Se vede de la meci la meci că suntem mai bine fizic și mental", a spus Alex Mitriță după meci.
Universitatea Craiova - Rapid București 1-1
Alex Mitriță a deschis scorul în minutul 30, în urma assistului provenit de la Nicușor Bancu. Jakub Hromada (minutul 49) a restabilit însă egaliatea în repriza secundă, în urma pasei decisive primite de la Ermal Krasniqi.
În urma remizei, Universitatea Craiova rămâne pe locul patru cu 46 de puncte, în timp ce Rapid București se află pe poziția a doua cu 52 de puncte.
Urmăriți SPORT.RO și pe Google News